ΣΥΣΤΑΣΗ ΤΟΥ ΣΥΜΒΟΥΛΙΟΥ της 30ής Ιουνίου 1982 για την καταγραφή των εργασιών σχετικά με το ανασυνδυαζόμενο δεσοξυριβονουκλεϊκό οξύ (DNA)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,

το σχέδιο συστάσεως που υπέβαλε η Επιτροπή,

τη γνώμη του Ευρωπαϊκού Κοινοβουλίου(1),

τη γνώμη της Οικονομικής και Κοινωνικής Επιτροπής(2),

Εκτιμώντας:

ότι η ανάπτυξη της βασικής και εφαρμοσμένης βιολογικής έρευνας μπορεί από τη φύση της να συμβάλλει στην οικονομική ανάπτυξη των Κρατών μελών και προϋποθέτει ότι, σε πολλούς τομείς, θα διεξαχθούν εργασίες σχετικές με το ανασυνδυαζόμενο DNA σε ορισμένους οργανισμούς-

ότι οι κίνδυνοι που συνδέονται με τις εργασίες οι οποίες σχετίζονται με το ανασυνδυαζόμενο DNA αποτελούν εικασίες, αλλά ένας μόνιμος κατάλογος στο εσωτερικό κάθε Κράτους μέλους είναι απαραίτητος για να επιτρέψει την ενδεχόμενη επιβολή προστατευτικών μέτρων και, στην πολύ απίθανη περίπτωση της επαληθεύσεως των εικαζομένων κινδύνων, για να επιτρέψει να βρεθεί η προέλευση κάθε επιβλαβούς φαινομένου που θα μπορούσε να προκύψει-

ότι θα πρέπει να αναληφθεί μία μόνιμη ανάλυση της καταστάσεως σε κάθε Κράτος μέλος με προοπτική, στην περίπτωση που απαιτηθεί από απρόβλεπτες εξελίξεις, να καταρτισθούν κατάλογοι εργασιών που θα πρέπει να απαγορευτούν ή να υπόκεινται σε αναγκαστικά μέτρα ασφάλειας σ' όλα τα Κράτη μέλη, καθώς και να εναρμονιστούν οι εθνικές διατάξεις-

ότι το πρόβλημα που ανακύπτει από τους εικαζόμενους κινδύνoυς ορισμένων εργασιών οι οποίες σχετίζονται με το ανασυνδυαζόμενο DNA είναι πολύπλοκο- ότι σημειώνονται γρήγορες εξελίξεις για την καλύτερη επίγνωση του προβλήματος αυτού- ότι ο σχετικός ερευνητικός τομέας επεκτείνεται και ότι είναι σημαντικό να εξετάζονται οι τοπικές συνθήκες όταν εκτιμώνται οι κίνδυνοι που συνδέονται με την εκτέλεση επιστημονικών εργασιών-

ότι είναι απαραίτητο, για την προστασία του επιστημονικού και του βιομηχανικού απορρήτου και για την προστασία της πνευματικής ιδιοκτησίας, να περιοριστεί στο ελάχιστο η διάδοση του περιεχομένου των πειραματικών πρωτοκόλλων που έχουν ετοιμαστεί για την εκτέλεση των εργασιών, καθώς επίσης και η διάδοση του περιεχομένου των ερευνητικών προγραμμάτων που βασίζονται στην παραγωγή και χρησιμοποίηση του ανασυνδυαζόμενου DNA,

ΣΥΝΙΣΤΑ ΣΤΑ ΚΡΑΤΗ ΜΕΛΗ:

να θεσπίσουν τις νομοθετικές, κανονιστικές και διοικητικές διατάξεις για την επίτευξη των εξής σκοπών:

"" ID="1" ASSV="2">Γνωστοποίηση από εργαστήρια> ID="2">1. Κάθε εργαστήριο που επιθυμεί να αναλάβει, στην επικράτεια Κράτους μέλους, εργασίες που σχετίζονται με το ανασυνδυαζόμενο DNA γνωστοποιεί το γεγονός αυτό στην αρμόδια εθνική ή περιφερειακή αρχή."> ID="2">2. Η γνωστοποίηση αυτή κατατίθεται για κάθε προβλεπόμενο ερευνητικό σχέδιο, πριν από την έναρξη της εκτελέσεως του, ή, αν αποφασισθεί από τις αρμόδιες αρχές σε περίπτωση εργασιών χαμηλού βαθμού εικαζομένου κινδύνου, κατά το δυνατόν εντός έξι μηνών και το αργότερο δώδεκα μηνών από την έναρξη της εκτελέσεως."> ID="1">Συμπληρωματικά στοιχεία> ID="2">3. Η γνωστοποίηση αυτή συνοδεύεται, για κάθε ένα από τα προβλεπόμενα ερευνητικά προγράμματα που υπόκεινται σε προκαταρκτική γνωστοποίηση, από τα ακόλουθα έγγραφα:

- το τμήμα του πειραματικού πρωτοκόλλου που απαιτείται για την αξιολόγηση της ασφάλειας στον τόπο όπου θα λάβουν χώρα οι προβλεπόμενες δραστηριότητες,

- τον κατάλογο των μέτρων προστασίας και ελέγχου που θα εφαρμοστούν σ' όλη τη διάρκεια της πειραματικής εργασίας,

- την περιγραφή της γενικής εκπαιδεύσεως, σε θέματα ερευνών σχετικά με το ανασυνδυαζόμενο DNA, καθώς και της καταρτίσεως που έχουν τα μέλη της ομάδας που θα συμμετέχει στις προβλεπόμενες δραστηριότητες, ή που θα είναι υπεύθυνη για την επιθεώρηση, τον έλεγχο ή την ασφάλεια."> ID="1">Κατάρτιση των αρχείων> ID="2">4. Κάθε γνωστοποίηση και τα συνοδευτικά έγγραφα ταξινομούνται και κρατούνται από τις εθνικές αρχές ή από την περιφερειακή επιτροπή ασφάλειας και προστασίας της υγείας, στις οποίες θα έχουν υποβληθεί."> ID="1">Εξέταση των αρχείων> ID="2">5. Κάθε γνωστοποίηση και τα συνοδευτικά της έγγραφα θα μπορούν να εξετάζονται από εθνικούς εμπειρογνώμονες, που εξουσιοδοτούνται σχετικά από τις εθνικές αρχές."> ID="1">Καθαρισμός των εργασιών στις οποίες υπεισέρχεται το ανασυνδυαζόμενο DNA> ID="2">Με τον όρο "εργασίες που σχετίζονται με το ανασυνδυαζόμενο DNA", εννοείται ο σχηματισμός νέων συνδυασμών γενετικού υλικού, με την εισαγωγή μορίων νουκλεϊκού οξέος, που έχει παραχθεί με οποιοδήποτε τρόπο εκτός του κυττάρου, στο εσωτερικό οποιουδήποτε ιού, βακτηριακού πλασμιδίου ή οποιουδήποτε άλλου φορέα, ώστε να, επιτρέψει την ενσωμάτωσή τους σε έναν οργανισμό ξενιστή, στον οποίο δεν υπάρχουν από τη φύση τους, αλλά στον οποίο μπορούν να πολλαπλασιάζονται συνεχώς.">

Έγινε στο Λουξεμβούργο, στις 30 Ιουνίου 1982.

Για το Συμβούλιο

Ο Πρόεδρος

Ph. MAYSTADT

(1) ΕΕ αριθ. C 66 της 15. 3. 1982, σ. 112.

(2) ΕΕ αριθ. C 353 της 31. 12. 1981, σ. 19.